Acum 29 de ani, Naveta Spațială Discovery a fost lansată cu o încărcătură prețioasă: Telescopul Spațial Hubble (HST).
În fiecare an, acest telescop revoluționar fotografiază un obiect special pentru a sărbători aniversarea lansării sale.
În acest an, a revizitat un obiect pe care l-a demitizat în urmă peste douăzeci de ani: Nebuloasa Sudică a Crabului
Noua și uluitoarea imagine a acestui obiect dinamic
sărbătorește realizările trecute, prezente și viitoare ale Telescopului Hubble.
Episodul 119: Crabul cerului sudic
Aprilie are o semnificație aparte în astronomie
deoarece reprezintă aniversarea lansării Telescopului Spațial Hubble în 1990
de la Centrul Spațial Kennedy din SUA.
O colaborare între ESA și NASA,
a fost primul telescop spațial de acest fel.
Încă de la punerea în funcțiune, Hubble a schimbat astronomia pentru totdeauna.
A transformat felul în care publicul vede universul
prin prezentarea de imagini uluitoare și profunde, de la stele nou-născute, înfășurate în nebuloasele care le-au creat
și până la cele mai vârstnice galaxii cunoscute, formate acum peste 13 miliarde de ani.
Pentru a sărbători cea de-a 29 aniversare, Hubble a dedicat o parte din timpul său de observație
pentru a captura o imagine frumoasă a Nebuloasei Sudice a Crabului
vizibilă în constelația Centaurului.
Nebuloasa a fost formată de interacțiunea unei perechi de stele din centrul său strălucitor:
o gigantă roșie și o pitică albă.
Giganta roșie este o stea ce se apropie de sfârșitul vieții sale, lepădând straturile exterioare de gaz și praf.
Gravitația piticei albe trage o parte din această materie în jurul ei.
Atunci când se adună prea mult material în jurul stelei defuncte
acesta este expulzat într-o erupție care creează "bulele" de gaz și praf,
formând structuri în formă de clepsidră ce sunt emanate în spațiu.
Prezența a două structuri suprapuse indică astronomilor că Nebuloasa Sudică a Crabului a erupt în acest fel de cel puțin două ori.
Cu toate acestea, nu s-au știut din totdeauna atâtea detalii despre ea.
Când a fost descoperită în anii '60, s-a presupus că era o stea obișnuită.
Doar atunci când telescoapele terestre de la Observatorul European Austral au fost îndreptate spre ea în 1989,
astronomii au descoperit un obiect enigmatic.
Imaginile lor ale obiectului semănau mult cu un crab,
astfel încât au ales să includă asta în numele său.
A fost numită Nebuloasa Sudică a Crabului
pentru a o distinge de cunoscuta Nebuloasă a Crabului, vizibilă în emisfera nordică.
În 1998, Hubble a observat obiectul,
în speranța de a-și folosi capabilitățile avansate de imagistică pentru a dezvălui fenomenul care a creat-o.
Această imagine a dezvăluit al doilea cocon și centrul activ strălucitor drept elemente distincte ale nebuloasei.
Nu doar înțelegerea noastră a nebuloasei evoluează în timp,
dar și Nebuloasa Sudică a Crabului în sine.
Ar putea chiar să urmeze mai multe erupții, formând mai multe "bule" de gaz și praf.
În final, giganta roșie din centrul ei va rămâne fără combustibil,
lăsându-și miezul în urmă, sub forma unei a doua pitice albe defuncte.
Ce va persista din atmosfera sa superioară va rămâne în urmă pentru a forma o nebuloasă planetară,
un cocon strălucitor de gaz și praf ce se extinde și disipă în spațiul interstelar.
Acest material va îmbogăți galaxia cu elementele mai grele formate în interiorul stelei pe parcursul vieții sale,
inclusiv carbon, azot și oxigen.
Deoarece astfel de tranziții reprezintă doar o porțiune infimă a vieții stelelor,
este o raritate să avem șansa de a observa un astfel de sistem în transformare.
Această nouă imagine aniversară va da astronomilor încă un set de date
în călătoria tumultuoasă a Nebuloasei Sudice a Crabului.
Puterea Telescopului Hubble a transformat Crabul Sudic
dintr-o enigmă neclară într-o structură rafinată —
lucru pe care l-a făcut pentru nenumărate obiecte de-a lungul anilor.
Atât astronomii cât și publicul datorează lui Hubble un vot de mulțumire pentru relatarea poveștii Universului,
din observație în observație.
Hubblecast este produs de ESA/Hubble la Observatorul European Austral din Germania.
Misiunea Hubble este un proiect de cooperare internațională dintre NASA și Agenția Spațială Europeană.
Transcrierea de ESO Traducerea de Mihail-Gabriel Bărbuță, Ruxandra Valcu